Diskussion:Churchill-klubben

message: Sammenenskrivningsforslag: Jeg foreslår Churchillgruppen  slettet. Churchill-klubben er en sproglig tilretning af Churchillgruppen med samme indhold.--Ultraman 8. maj 2008, 13:27 (CEST)

message: Jeg er enig, det er en fejl jeg ikke fik gjort det, da jeg lavede artiklen og fik oprettet den ny side. Det er en beklagedelig fejl.
thread_title:  Enig 

message: Følgende afsnit er flyttet fra artiklen til diskussionssiden (oprindeligt indsat af 89.150.143.72 den 18. aug 2009:
Korrektion til ovenstående artikkel om Churchil-klubben:
Hvordan historien lader sig bøje på den økonomiske interesses ambolt
Historien om Churchill-Klubben blev skrevet af mig i 1945 og udgivet på Branners forlag i det formidable oplag af 10.000 eksemplarer. Senere er bogen udkommet på Stig Vendelkjærs forlag, på Gjellerups skolebogsforlag, på Samlerens forlag og senere på Borgens forlag og senest som ”historien om Churchill-Klubben” på Lindhard og Ringhofs forlag.
Nylig er børnebogsprofessor Tage Weinrichs bog ” bogen om børnebøgerne” igennem 400 år udkommet på Branner og Korchs forlag.
Under besættelsestidslitteraturen nævnes bogen om Churchill-klubben ikke. Derimod omtaler professoren Bjarne Reuters bog Drengene fra Sct.Petri, som han tidligere har udarbejdet et arbejdshefte til, som kan benyttes, hvor skoleundervisningen omhandler besættelsestiden, og hvor ”Drengene fra Sct Petri” er et værdifuldt materiale for lærerne, der kan slappe lidt af under visningen af denne film.
Tage Weinreich er en stor beundrer af Bjarne Reuter og det er selvfølgelig i orden. Det er derimod mindre i orden at ”Drengene fra Sct.Petri ” fremstilles som en roman skrevet af Bjarne Reuter og senere filmatiseret af Søren Kragh Jacobsen.
Det forholder sig næsten helt omvendt.
For år tilbage gik rygtet i danske filmkredse om at Stephen Spielberg ville lave en film om Churchill-klubben.(Det var umiddelbart før han besluttede at lave ”Schindlers List”)
Rygtet stammede vistnok fra den kendte danske filmfotograf Solomon, som arbejdede for Stephen Spielberg.Spielberg havde ladet forhøre elefonisk i Danmark o m der var lavet nogen film om Churchill Klubben. Og så startede karusellen.
Der var ikke det filmselskab med respekt for sig selv som ikke kontaktede mig for at købe option på rettighederne til filmen.
Jeg kontraherede med Metronom ,som jeg havde indtryk af ville være det hæderligste, og som ville respektere den sande historie.
Og så blev der skrevet manuskripter. Jeg tror jeg har 4 eller 5 versioner liggende.Flere forfattere var indblandede, bl.a. Svend Methling, Kirsten Stenbæk med flere.
Historien bevægede sig længere og længere væk fra virkeligheden med ildkampe og andre tarvelige effekter som slet ikke var nødvendige for at fortælle den spændende historie om klubben
Søren Kragh Jacobsen kom ind i billedet som filmens instruktør. Han nægtede at se mig før han havde valgt den skuespiller, der skulle spille rollen som mig i filmen. Han bestemte sig for den mindst høje af klubben (Willum Jensen som her vistnok havde sin  debut)Jeg var 2meter høj, så der var ingen grund til forveksling!
Til sidst enedes vi om en ny kontrakt, hvorefter der ingen som helst omtale måtte være af Churchill Klubben hverken i selve filmen eller i dens markedsføring. Det besluttedes i en kontrakt, at Metronom skulle betale en konventionalbod på 50.000 kr hver gang dette ikke blev overholdt (Man ser her en forklaring på hvorfor ameikanske filmudlejere har holdt sig på lang afstand af at ville have noget med den film at gøre)
Lige før premieren på filmen ringede Bent Fabricius Bjerre, der var direktør for Metronom, til en journalist,som han ikke kunne vide var en af mine gode venner, og gav ham et tips om en god historie om problemerne omkring ”Drengene fra Sct.Petri” og ”Churchill-Klubben for at journalisten kunne skabe ekstra interesse om premieren  ved at antyde dette problem.
Bjarne Reuter var blevet ansat til mod fuld betaling at gøre manuskriptet færdigt hvilket skete med flittig brug af ideer, jeg havde givet de tidligere forfattere og som var indført i de tidligere versioner samt ideer Søren Kragh Jacobsens  samarbejde med Bjarne Reuter havde tilført.
Ingen havde tænkt på eller taget forbehold om, at når manuskriptet var færdigt og filmen indspillet så kunne Bjarne Reuter bare gennemskrive filmmanuskriptet og i samarbejde med Kurt Fromberg fra Gyldendal kunne de samtidig med filmens premiere udgive bogen  af samme navn som filmen. Selvfølgelig uden at nævne Churchill Klubbens navn
Der foreligger i sagen et brev fra Kurt Fromberg,hvor han forarget spørger, hvordan jeg kan forestille mi at en anset forfatter som Bjarne Reuter overhovedet kunne drømme om at bruge Churchill Klubben.
Ved udgivelsen af et nyt oplag fornylig har Bjarne Reuter dog intet haft at indvende imod at Gyldendal nu skrev på bogens omslag, at den var en  fiktiv skildring baseret på Churchill Klubben, om hvis historiske kendsgerninger der ikkke mig bekendt foreligger andet skriftligt materiale end den bog som jeg i sin tid har skrevet, eller omtaler baseret på denne bog  (herunder Eigil Foxbergs erindringer om Churchill Klubben).
Gyldendal har nu makuleret resterne af dette oplag og tilbudt biblioteker, der har købt bogen  at returnere den til ombytning.
Såvidt jeg forstår indtager bogen ikke nogen central plads i Bjarne Reuters forfatterskab og nævnes sjældent (undtagen af Tage Weinreich) i forbindelse med forfatterens øvrige produktion.
Alligevel befinder bogen sig i ca 4000 eksemplarer på de danske bibloteker,for størstedelen skolebiblioteker natuligvis, og i det lille arbejdshefte Tage Weinreich har udgivet på Branner og Korchs forlag lyder en af arbejdsopgaverne. Sammenlign Bjarne Reuters historie med Churchill Klubben.
Så ironisk kan historien blive fordrejet uden nogen som helst kritiske røster blive fordrejet. Ingen, som har  den fjerneste indsigt i besættelsestidens historie er ukendt med, hvorledes bogen tager skolebørnene ved næsen ved en utrol banalisering af en historie der ellers er spændende nok i sig selv.Ingen har følt sig foranlediget til at sætte tingene på plads.
Jeg har længe haft trang til at udtrykke dette foranstående. Udgivelsen af Tage Weinreichs nye bog om børnebøger giver mig anledningen ved siden af omtalen i den frie encyclopædi.
Denne korrektion er skrevet af Knud Pedersen. (Medlem af Churchill-klubben) kp(a)kunstbiblioteket.dk.
---
--Pugilist 19. aug 2009, 08:38 (CEST)
thread_title:  Kommentar